Reglament de la Cursa 10 km Urbans de Manresa 2025

Aquest reglament regula la celebració de la 20a edició de la Cursa 10 km Urbans de Manresa, la 8a edició de la Cursa 5 km Urbans de Manresa i la 17a edició de la Cursa Urbana de Promoció, que tindran lloc el diumenge 26 d’octubre de 2025.

# 1. Informació general

La sortida de les curses de 5 km i 10 km serà a les 10:00 h al Passeig Pere III, 29 de Manresa. El temps límit per a completar la cursa de 10 km serà d’1 hora i 30 minuts.

# 2. Inscripcions

Les inscripcions es faran en línia. El preu és de 13 € per a participants amb xip groc propi i de 15 € per a participants que necessitin xip blanc d’un sol ús. El màxim d’inscripcions serà de 500 persones per a la cursa de 10 km i de 200 persones per a la cursa de 5 km.

# 3. Edat mínima

Podran participar-hi persones a partir de 18 anys. Els menors de 16 i 17 anys podran participar amb autorització del pare, mare o tutor legal.

# 4. Dorsals

La recollida de dorsals es farà a la zona de sortida, situada al Passeig Pere III, 29 de Manresa. Per recollir el dorsal caldrà acreditar l’edat i la identitat mitjançant el DNI. El dorsal s’haurà de portar sobre el pit i sense doblegar. És obligatori i intransferible.

# 5. Avituallament

Hi haurà 3 punts d’avituallament al quilòmetre 5, al quilòmetre 8 i a l’arribada.

# 6. Samarreta tècnica

Tots els participants de les curses de 5 km i 10 km rebran una samarreta tècnica.

# 7. Categories i premis

No hi haurà premis en metàl·lic. Es lliuraran trofeus per als 3 primers classificats absoluts, masculí i femení i a les següents categories de la cursa de 10 km:
- Sub 20
- Màster 40
- Màster 50
- Màster 60

Si es rep trofeu per categoria absoluta, no se’n rep per categoria d’edat.

# 8. Cursa Urbana de Promoció

La Cursa Urbana de Promoció tindrà una distància de 1000 metres i un cost d’inscripció de 3 €. Està limitada a 200 atletes. Hi haurà trofeu per als tres primers absoluts I per al primer de cada categoria. Qui rebi trofeu a la classificació absoluta, no el rebrà per categoria. Els atletes rebran una medalla.Està destinada a infants i joves segons les categories establertes per l’organització.

# 9. Guies per a persones amb discapacitat visual

Els i les guies de les persones amb deficiència visual s’han d’inscriure sol·licitant-ho prèviament a l’organització. Quedaran inscrits al llistat general amb dorsal i xip corresponent, però hauran de dur un altre dorsal identificatiu de guia proporcionat per l’organització.

# 10. Modificacions per força major

L’organització es reserva el dret de modificar el recorregut i/o l’horari de la cursa per causes alienes o de força major.

# 11. Protecció de dades

Les dades personals facilitades pels participants seran tractades d’acord amb la normativa vigent de protecció de dades. Aquestes dades s’utilitzaran exclusivament per a la gestió de la cursa.

# 12. Reglament oficial

La cursa es regeix pel reglament oficial de la Comissió de Curses de Fons de la Federació Catalana d’Atletisme.